Gombasecký letný tábor

Gombasecký letný tábor () je multižánrový festival a otvorená univerzita, ktorý každoročne v lete (najčastejšie v strede júla) usporadúvajú vysokoškolskí študenti maďarskej národnosti zo Slovenska, ktorí študujú na Slovensku, v Česku a v Maďarsku. Zázemie festivalu tvoria Občianske združenie Sine Metu a Študentská sieť, ako aj ich členské organizácie a ďalšie množstvo občianskych združení. Pôvodne sa podujatie organizovalo v kempingu pri Gombaseckej jaskyni v Gombaseku, časti obce Slavec, odkiaľ pochádza pôvodné pomenovanie, no najväčší rozmach prežíval tábor v rokoch od 2005 do 2015 počas obdobia, keď bol organizovaný v Krásnohorskom Podhradí. Od roku 2016 sa tábor opäť koná v Gombaseku. Najväčšie podujatie maďarskej mládeže na Slovensku pôsobí vďaka pozvaným kapelám a hudobníkom jednak ako hudobný festival, ale aj ako otvorená univerzita a spoločenský okrúhly stôl pre sociálne debaty. Hlavný organizátor táboru je od roku 2009 Örs Orosz, organizačnú stránku obstaráva od roku 2009 Občianske združenie Sine Metu.

Dejiny 
Predchodcom tohto festivalu bol v dvadsiatych rokoch 20. storočia tábor organizovaný pražským Študentským krúžkom Svätého Juraja. Tieto podujatia majú pôvod v skautských táboroch. Založenie mládežníckeho hnutia Kosák (Sarló ifjúsági mozgalom) sa tiež viaže na Gombasecký tábor.

V medzivojnovom období  bol študentský život maďarských študentov v hlavnom meste terajšieho Československa veľmi čulí, avšak počas Druhej svetovej vojny a v nasledujúcich rokoch skoro úplne ustrnul a ožil až v päťdesiatych rokoch 20. storočia. V roku 1957 založili pravidelne sa schádzajúci pražskí študenti maďarskej národnosti Študentský krúžok Endre Adyho, ktorý od tej doby aktívne funguje až dodnes. Prvý tábor uskutočnili v roku 1965 v Kružnej (okres Rožňava) pod názvom Letné mládežnícke táborovanie. Toto podujatie sa uskutočňovalo každý rok až do roku 1972 (1962 – Oborín, 1967 – Pinciná, 1968 – Kameničná, 1969 – Kamenín, 1970 – Kapušianske Kľačany, 1971 – Hrušov, 1972 - Jasov).

Po piatich rokoch sa tábor uskutočnil už pod názvom Letný kultúrny tábor v Novej Stráži pri Komárne, súčasne sa začali organizovať aj okresné tábory ktoré občas prevzali funkciu celoslovenského tábora. Tábory boli najprv organizované centrálne ako celoslovenské podujatia, postupne sa však v druhej polovici osemdesiatych rokov stali menšími akciami pre užšie regióny.

Letné kultúrne tábory (celoštátne)
 1977-1979 - Nová Stráž
 1980-1981 - Drienovec
 1982-1983 - Šahy
 1984 - Gombasek
 1985-1986 - Nová Stráž
 1987 - Jasov
 1988 - Drienovec

Okresné kultúrne tábory
 Nová Stráž - 1977-1988
 Jelenec - 1978-1988 (V roku 1984 tu založili hudobnú skupinu Ghymes)
 Drienovec - 1980-1981, 1983-1988
 Breh Latorice - 1981, 1983-1987
 Obručná pri Radzovciach - 1986-1988
 Gemerský Jablonec - 1986-1988

Organizačné úlohy táborov po nežnej revolúcii prevzala čerstvo založená organizácia Študentská sieť. Tábory sa v období medzi 1993 až 1998 neuskutočňovali, počínajúc rokom 2005 sa začali organizovať v Krásnohorskom Podhradí opäť pod pôvodným názvom Gombasecký letný tábor (okrem roku 2008). V prvom desaťročí nového tisícročia sa počet účastníkov pohyboval medzi 80 až 160, avšak v roku 2010 sa zúčastnilo už 380 návštevníkov, v roku 2011 bol ich počet 550, 2012 - 700, v roku 2013 - 1500, v roku 2014 toto číslo stúplo až na 2000 zúčastnených (stanujúcich) osôb. V usporiadaní týchto podujatí hrajú najväčšiu úlohu členovia organizácie Študentská sieť a Občianske združenia Sine Metu. Od roku 2009 je hlavný organizátor Örs Orosz, predseda Občianskeho združenia Sine Metu a bývalý konateľ Okrúhleho stola Maďarov na Slovensku.

Letné tábory od 1989 až dodnes
 Nová Stráž - 1989-1993
 Jelenec - 1998
 Gbelce - 1999
 Gombasek - 2001-2003
 Krásnohorské Podhradie 2005-2007
 Jelenec - 2008
 Krásnohorské Podhradie - 2009-2015
 Gombasek - 2016

Mottá táborov 
 2010 - Tudatosítsd a mát, mozgósítsd a holnapért! (Buď vedomí dneška, použi ho pre zajtrajšok!)
 2011 - Sine metu! (Bez strachu!)
 2012 - Fluctuat, nec mergitur! (Zmietaný vo vlnách, no nepotopený!)
 2013 - Per unitatem vis! (V jednote je sila!)
 2014 - Vagyunk! (Sme!)
 2015 - Itt tetszik a levegő! (Tu sa nám páči vzduch!)
 2016 - Újra itthon! (Znova doma!)
 2017 - Nem elég, hogy mint tölgy, kivágatánk...

Galéria

Iné projekty

Externé odkazy 
Webstranka podujatia

Zdroje 
 Somodi Pávatoll - a XIII. Nyári Művelődési Tábor lapja, 1988
 Liszka József: Differenciáltság és homogenizálódás a szlovákiai magyarok 20. századi népi kultúrájában
 Orosz Örs írásos visszaemlékezése, 2005-2008

Slavec
Letné tábory
Maďari na Slovensku